Na temelju članka 118. Zakona o odgoju i obrazovanju (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98, 98/19 i 64/20) i članka 70. Statuta Osnovne škole Krune Krstića-Zadar, a u vezi sa člankom 34. Zakona o fiskalnoj odgovornosti (NN, br. 111/18) i članka 7. Uredbe o sastavljanju i predaji Izjave o fiskalnoj odgovornosti (NN, br. 95/19), Školski odbor Osnovne škole Krune Krstića-Zadar, 21. srpnja 2022. godine donosi :

**PRAVILNIK O OSTVARIVANJU I KORIŠTENJU VLASTITIH PRIHODA**

Članak 1.

Ovim Pravilnikom o ostvarivanju i korištenju vlastitih prihoda ( u daljnjem tekstu: Pravilnik) propisuju se materijalna i procesna pitanja u pogledu ostvarivanja i raspolaganja vlastitim prihodima. Odredbe ovog Pravilnika ne odnose se na sredstva državnog proračuna, grada, županije, namjenske prihode od sufinanciranja, tekuće donacije ostalih subjekata izvan proračuna te tekuće pomoći u okviru projekata. Riječi i pojmovni sklopovi koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.

Članak 2.

Sukladno članku 52. Zakona o proračunu ("Narodne novine" br. 87/08., 136/12. i 15/15.) vlastitim prihodima smatraju se prihodi koje Škola ostvari od obavljanja poslova na tržištu i tržišnim uvjetima. Škola može ostvarivati vlastite prihode, ukoliko osnivač Škole svojom odlukom drugačije ne odluči, od:

a) prodaje roba

b) usluga školske zadruge.

c) prodaja školskog lista

d) najam školskog prostora

Članak 3.

U školi djeluje učenička zadruga Arbanasi koja je interesna učenička organizacija, koja pridonosi postizanju odgojno obrazovnih i gospodarski ciljeva škole kao oblik izvan nastavne aktivnosti. Učenici pod mentorstvom voditeljica sekcija u zadruzi proizvode i izrađuju razne predmete koje kasnije prodaju na sajmovima i slično. Za svaku pojedinu robu i/ili uslugu zadrugari će izraditi kalkulaciju, a cijena pojedine robe i/ili usluge utvrdit će se u skladu s kalkulacijom. Cijene se formiraju cjenicima koje donosi predsjednica zadruge, a odobrava ravnateljica Škole.

Članak 4.

Nadzor i naplatu vlastitih prihoda vodi računovodstvo Škole.

Članak 5.

Ostvareni vlastiti prihodi ukoliko osnivač Škole svojom odlukom drugačije ne odluči, koriste se za podmirenje: -materijalno –financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni. -troškova za podizanje razine učeničkog standarda kupnjom razne opreme -troškovi seminara i stručnih usavršavanja voditelja zadruge -i svi ostali troškovi razvrstani po ekonomskoj klasifikaciji „3“ i „ 4“ koji proizlaze iz ukupnog poslovanja škole tj. oni troškovi za koje nisu dostatni prihodi od Osnivača.

Članak 6.

Vlastiti prihodi ostvareni tijekom jedne kalendarske godine koji se ne utroše na pokrivanje troškova sukladno ovom Pravilniku u toj kalendarskoj godini prebacit će se u slijedeću kalendarsku godinu za podmirenje troškova sukladno Odluci Školskog odbora o raspodjeli rezultata.

Članak 7.

Ovaj Pravilnik stupa na snagu danom objave na oglasnoj ploči Škole ili na internet stranicama Škole.

PREDSJEDNIK ŠKOLSKOG ODBORA:

Emir Agić, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA:011-03/22-02/02

URBROJ:2198-1-2-22-01

U Zadru 21. srpnja 2022. godine

Ovaj pravilnik objavljen je na oglasnoj ploči škole dana 22. srpnja 2022. godine, te stupa na snagu dana 30. srpnja 2022.godine.

RAVNATELJICA:

Jasmina Matešić, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_